ডারহাম কাউন্টি ক্রিকেট ক্লাব

ডারহাম কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া ক্রিকেট অবকাঠামোয় গড়া আঠারোটি কাউন্টি ক্লাবের মধ্যে অন্যতম। ব্যবসায়িক চুক্তিবদ্ধতার কারণে ফেব্রুয়ারি, ২০১৯ সাল থেকে ক্লাবটি ডারহাম ক্রিকেট নামে পরিচিতি পাচ্ছে। ঐতিহাসিক কাউন্টি ডারহামের প্রতিনিধিত্বকারী দল এটি। ১৮৮২ সালে ক্লাবটি প্রতিষ্ঠিত হয়। শতাব্দীকালেরও অধিক সময় ধরে ক্লাবটি ক্ষুদ্রতর মর্যাদার অধিকারী ও মাইনর কাউন্টিজ চ্যাম্পিয়নশীপের অন্যতম সদস্য। এ পর্যন্ত সাতবার শিরোপা জয় করে। ১৯৯২ সালে ক্লাবটি কাউন্টি চ্যাম্পিয়নশীপে যুক্ত হয় ও আনুষ্ঠানিকভাবে প্রথম-শ্রেণীর মর্যাদাপ্রাপ্ত হয়। ১৯৬৪ সাল থেকে ডারহামকে মাঝে-মধ্যেই লিস্ট এ দল হিসেবে শ্রেণীভূক্ত করা হয় ও ১৯৯২ সাল থেকে পূর্ণাঙ্গ লিস্ট এ দলের মর্যাদা প্রদান করা হয়। ২০০৩ সাল থেকে দলটি টুয়েন্টি২০ ক্রিকেটে শীর্ষসারির দলরূপে পরিচিত। ডারহাম দল স্পেকসেভার্স কাউন্টি চ্যাম্পিয়নশীপ, রয়্যাল লন্ডন ওয়ান-ডে কাপ ও ন্যাটওয়েস্ট টি২০ ব্ল্যাস্টের উত্তর অঞ্চলে অংশ নিয়েছে। ২০০৮ সালে প্রথমবারের মতো কাউন্টি চ্যাম্পিয়নশীপের শিরোপা জয় করে তাক লাগায়। ২০০৯ সালেও তারা এ ধারা অব্যাহত রাখে ও ২০১৩ সালে তৃতীয়বার শিরোপা লাভে সক্ষমতা দেখায়। একদিনের প্রতিযোগিতায় দলটি ২০০৭ সালে ফ্রেন্ডস প্রভিডেন্ট ট্রফি ও ২০১৪ সালে রয়্যাল লন্ডন ওয়ান-ডে কাপের শিরোপা লাভ করে। ইসিবি কর্তৃক আর্থিক সহায়তা লাভের চুক্তির আওতায় প্রথম বিভাগ থেকে অবনমিত হয়ে ২০১৭ মৌসুমে কাউন্টি চ্যাম্পিয়নশীপের দ্বিতীয় বিভাগে অংশ নেয়। সীমিত ওভারের প্রতিযোগিতা রয়্যাল লন্ডন ওয়ান-ডে কাপে ক্লাবের খেলোয়াড়েরা হলুদ ও নীল রংয়ের পোশাক পরিধান করে। টি২০ ব্ল্যাস্টে লাল ও কালো পোশাক খেলোয়াড়দের শরীরে থাকে। বর্তমানে ডারহাম দল এমিরেটস, পোর্ট অব টাইনসহ ১৮৮বেটের সাথে চুক্তিবদ্ধ। এরপূর্বে ২০০৮ সালে জাতীয়করণের পূর্বে নর্দার্ন রকের সাথে ক্লাবটি ব্যবসায়িক চুক্তি স্থাপন করেছিল। ক্লাবটি চেস্টার-লি-স্ট্রিটের রিভারসাইড গ্রাউন্ডে তাদের নিজেদের খেলা আয়োজন করে থাকে। এছাড়াও এ মাঠে ২০০৩ সালের ৫ থেকে ৭ জুন তারিখে ইংল্যান্ড-জিম্বাবুয়ের মধ্যকার দ্বিতীয় টেস্ট খেলা অনুষ্ঠিত হয়েছিল। সম্মাননা প্রথম একাদশ সম্মাননা কাউন্টি চ্যাম্পিয়নশীপ: ৩ ২০০৮, ২০০৯, ২০১৩ জিলেট/ন্যাটওয়েস্ট/সিএন্ডজি/ফ্রেন্ডস প্রভিডেন্ট ট্রফি: ১ ২০০৭ রয়্যাল লন্ডন ওয়ানডে কাপ: ১ ২০১৪ সানডে লীগ/প্রো ৪০ / ন্যাশনাল লীগ (২য় বিভাগ): ১ ২০০৭ মাইনর কাউন্টিজ চ্যাম্পিয়নশীপ: ৭ ১৮৯৫ (যৌথভাবে), ১৯০০ (যৌথভাবে), ১৯০১, ১৯২৬, ১৯৩০, ১৯৭৬, ১৯৮০, ১৯৮১, ১৯৮৪ এমসিসিএ নক-আউট ট্রফি: ১ ১৯৮৫ দ্বিতীয় একাদশ সম্মাননা দ্বিতীয় একাদশ চ্যাম্পিয়নশীপ: ২ ২০০৮, ২০১৬ দ্বিতীয় একাদশ ট্রফি: ০ আন্তর্জাতিক খেলোয়াড় পাদটীকা তথ্যসূত্র আরও পড়ুন Derek Birley, A Social History of English Cricket, Aurum, 1999 Rowland Bowen, Cricket: A History of its Growth and Development, Eyre & Spottiswoode, 1970 Simon Hughes, From Minor to Major: Durham's First Year in the Championship, Hodder & Stoughton, 1992, আইএসবিএন ০-৩৪০-৫৮২৩৪-০ Playfair Cricket Annual – various editions Wisden Cricketers' Almanack – various editions বহিঃসংযোগ Official Durham County Cricket Club website ওয়েব্যাক মেশিনে আর্কাইভকৃত ১৪ আগস্ট ২০১৩ তারিখে BBC Wear – Riverside Cricket Ground interactive 360° Panorama BBC Wear – DCCC celebrate with the County Championship Trophy 2008 Scorecard from the 2007 Friends Provident Trophy Final